
	[bookmark: cysill]Targed/Target 1
	Mae angen gwirio confenisynau cyfeirnodi Harvard a'u dilyn yn agos.

	Targed/Target 2
	Ceisia sicrhau dy fod yn cefnogi pob pwynt yn dy ddadl gyda thystiolaeth o dy ddarllen ehangach. 

	Targed/Target 3
	Mae gwallau ieithyddol yn ymddangos yn y gwaith o bryd i'w gilydd a byddai prawfddarllen yn ofalus cyn cyflwyno yn gymorth i sicrhau cywirdeb.



Dewisiwch ymyrraeth sydd yn cefnogi dysgu a datblygiad disgybl/grwp o ddisgyblion. Adfyfyriwch yn feirniadol ar ei bontensial i sicrhau cynnydd disgyblion a’r heriau posib all ymddangos.

Bwriad yr aseiniad yw ddewis ymyrraeth sydd yn targedu thema benodol er mwyn cefnogi disgybl/grŵp o ddisgyblion ac i sicrhau cynnydd ar gyfer y disgybl/grŵp o ddisgyblion. Penderfynir canolbwyntio ar ddisgybl o flwyddyn 5 (disgybl A) sydd ar y sbectrwm awtistig a gydag anawsterau dysgu cyffredinol.  Mae gan ddisgybl A  agwedd negyddol tuag at fywyd yn yr ysgol gan ei fod yn aml yn ymddieithrio o wersi ac yn ei fyd bach ei hun. Treialwyd llawer o ymyraethau gyda disgybl A megis amserlenni gweladwy, ymyrraeth chwarae positif ac offer i helpu canolbwyntio yn yr ystafell ddosbarth. Wrth adfyfyrio ar yr ymyraethau yma roedd yn amlwg fod disgybl A yn ymateb yn dda i weithio un i un gydag oedolyn ond bod diffyg cynnydd yn sgiliau cymdeithasol y disgybl. O ganlyniad dewisir yr ymyrraeth Talkabout er mwyn targedu a datblygu sgiliau cymdeithasol ac emosiynol y disgybl. Diffiniwyd y gyfres o raglenni, Talkabout, gan yr awdur Kelly (2018), “Talkabout is a complete programme that develops self-esteem, social skills and friendship skills.” Bwriedir defnyddio’r ymyrraeth yma i ganolbwyntio ar gael disgybl A yn fwy hyderus wrth gyfathrebu gydag eraill ac i ddatblygu’r gallu i drafod teimladau ar lafar.
Yn gyntaf bwriedir ymhelaethu ar sut mae’r disgybl yn dysgu a datblygu sgiliau cymdeithasol er mwyn sicrhau fod yr ymyrraeth a ddewisir yn sicrhau cynnydd at ddysgu’r disgybl. Nesaf, bydd ffocws ar gynnydd mewn dysgu a phwysigrwydd dilyniant gan gysylltu gyda’r cwricwlwm. Yn olaf, bydd esboniad pellach o’r ymyrraeth a ddewisir gan gynnwys gwerthusiad ohono wrth bwyso a mesur cryfderau a chyfyngiadau’r ymyrraeth. Drwy gydol yr aseiniad ystyriwyd goblygiadau ar gyfer addysgu a dysgu a bydd cysylltiadau gydag adolygiad llenyddiaeth a theori er mwyn cefnogi’r hyn sydd yn cael ei nodi.

Amlinellir yn fras yng nghyflwyniad yr aseiniad mai prif ffocws y traethawd yw i ddewis ymyrraeth i gefnogi disgybl o flwyddyn 5 sydd ar y sbectrwm awtistig ac sydd gydag anawsterau dysgu cyffredinol. Mae disgybl A yn dod o gartref sefydlog ac mae ei rieni yn gweithio yn agos gyda’r ysgol er mwyn sicrhau'r addysg orau bosib. Gweithiwyd yn agos gyda disgybl A tra ar brofiad addysgu proffesiynol (PAP) am gyfnod o 6 wythnos. Disgynnai cyrhaeddiad academaidd disgybl A o dan gyfartaledd sy’n cyfateb i lefel disgybl 6/7 mlwydd oed. Ni all disgybl A gwblhau mwyafrif o’r tasgau sydd yn cael eu cyflwyno i’r dosbarth heb unrhyw gefnogaeth gan yr athro neu gynorthwyydd ac oherwydd rhesymau ariannol a rhesymau staffio, ni all yr ysgol ddarparu un i un personol ar gyfer y disgybl. Nid oes gan y disgybl grŵp penodol o ffrindiau, yn aml gwelir y disgybl yn chwarae yn annibynnol neu yn gwbl anwybyddol o’r hyn sydd yn mynd yn ei flaen o’i gwmpas. Gwelwyd hefyd fod sgiliau cymdeithasol ac emosiynol plentyn A yn bryder a'i fod yn brwydro gyda hunan hyder a hunan werth. 

Cynhaliwyd arsylwad ar ddisgybl A yn ystod y cyfnod PAP er mwyn penderfynu pa agwedd oedd angen ei ddatblygu a pa fath o ymyrraeth bydd orau i dargedu’r agwedd yma. Arsylwyd y disgybl am gyfnod o bythefnos mewn amryw o wahanol amgylcheddau gan gynnwys yr ystafell ddosbarth, grwpiau ymyrraeth ac mewn amgylcheddau mwy anffurfiol fel amseroedd chwarae a chinio. Yn ystod y cyfnod arsylwi, sylwir fod y disgybl yn bryderus yn yr ystafell ddosbarth ac yn ymddieithrio o’r wers yn aml. Adlewyrchai’r hyn yr arsylwyd gan The National Autistic Society (2011) pan nodir fod plant sydd ar y sbectrwm awtistig yn cael trafferth i ganolbwyntio ac i orffen tasgau yn yr ystafell ddosbarth. Nid oedd gan y disgybl fwriad o gwblhau unrhyw dasg a roddir iddo heblaw ei fod yn berthnasol iddo ef. Mewn amgylcheddau mwy anffurfiol, roedd yn amlwg fod y disgybl yn cael trafferth cymysgu gyda phlant eraill ar y buarth ac yn ynysu ei hun o gwmni ei gymdogion. Cafwyd hyn effaith uniongyrchol ar hunan werth y disgybl yma ac yn ei achosi i deimlo yn bryderus. Yn ôl gwefan ‘AppliedBehaviourAnalysisEdu.og’(2020), “There is no fixed pattern to social dysfunction, but it’s almost always one of the major identifiers of ASD and often the one that stands out the most when interacting with someone on the sbectrum”. Golygai hyn fod dim patrwm penodol ar ddiffyg cyfathrebu mewn plant awtistig felly ychwanegai at bwysigrwydd personoli’r dysgu er mwyn lles a chynnydd personol disgybl A. 

Yn ystod sesiynau lles roedd trafod ac ymddangos teimladau i’w ffrindiau ac i aelodau staff yn profi yn anodd i ddisgybl A. Arsylwyd hefyd fod disgybl A yn gweld dim ffiniau personol gydag eraill, er enghraifft, os oedd y dasg yn gofyn i ddefnyddio pensil gwyrdd ac oedd dim pensil gwyrdd ar gael byddai disgybl A yn cipio pensil gwyrdd o ddwylo ei gymdogion yn lle gofyn a disgwyl iddynt orffen gyda’r pensil. Gall y math yma o ymddygiad ddod ar draws yn anghwrtais i rai sydd ddim yn deall y cyflwr awtistig, ac yn aml achosi gwrthdaro yn y dosbarth. Yn gyffredinol roedd agwedd y disgybl tuag at fywyd yn yr ysgol yn negyddol ac yn aml yn bryderus gan ei fod yn orfodol pethau yn yr ysgol.  Cysylltai disgybl A fywyd yn yr ysgol gyda lle unig a diflas ac roedd brawddegau fel, ‘does neb eisiau chwarae gyda fi’, ‘does gen i ddim ffrindiau’ yn aml yn cael ei ddweud ganddo.

Yn ogystal â chynnal arsylwad, cynhaliwyd cyfarfod gyda phennaeth yr ysgol, athro dosbarth, rhieni’r disgybl, pennaeth cynorthwyol CADY a chynorthwyydd lles yr ysgol er mwyn cael darlun clir o gefndir y disgybl a sut i’w gefnogi ymhellach. Yn ystod y cyfarfod, trafodwyd pa ymyraethau sydd ar waith yn barod gan nodi beth ddysgwyd ohonynt. Dysgwyd o’r sesiynau symud eu bod nhw’n lleihau pryder disgybl A ac yn ei wneud i ddechrau teimlo yn fwy cyfforddus yng nghwmni eraill. Un ymyrraeth a dreialwyd, oherwydd pryder y disgybl ynglŷn ag anrhefn diwrnod yn yr ysgol, oedd defnyddio amserlenni gweladwy i sicrhau fod y disgybl yn ymwybodol o beth sydd yn digwydd ar y pryd a beth sydd yn mynd i ddigwydd nesaf. Nodai Jolliffe (1992) ar wefan ‘National Autistic Society’ (2018) “reality to an autistic person is a confusing, interacting mass of events, people, places, sounds and sights ... set routines, times, particular routes and rituals all help to get order into an unbearably chaotic life. Trying to keep everything the same reduces some of the terrible fear.” Ar ôl treialu’r amserlen weladwy, profwyd fod well gan y disgybl ei atgoffa ar lafar felly rhoddwyd cyfrifoldeb i ddisgybl penodol yn y dosbarth i sicrhau fod disgybl A yn cael ei atgoffa o drefn y dydd o flaen llaw. I ychwanegu, yn ystod y cyfarfod bu trafodaeth ynglŷn â phryderon yr athrawon a rhieni ynglŷn â’r disgybl a’r camau nesaf gan gynnwys y  trosglwyddiad o flwyddyn 6 i flwyddyn 7.  O ganlyniad i’r arsylwad a’r cyfarfod penderfynir mai’r ymyrraeth orau ar gyfer y disgybl yma byddai Talkabout er mwyn datblygu’r thema sgiliau cymdeithasol ac emosiynol. Galluogai cynnal arsylwad a chyfarfod ffocws ar anghenion personol y disgybl ac er bod profiad blaenorol o weithio gyda disgybl awtistig mae gan bob disgybl anghenion amrywiol.

Mae pob plentyn yn datblygu sgiliau corfforol ac ymddygiadol ar raddfa wahanol, gelwir hyn yn gerrig milltir ddatblygiadol. Darganfyddir Piaget (1896-1980) fod pob plentyn yn gwneud yr un camgymeriadau wrth resymeg felly awgrymir fod plant yn datblygu mewn cyfres o wahanol gamau sy’n adeiladu ar y cam blaenorol. Tueddai blant awtistig i beidio cyrraedd y cerrig milltir yma yn yr oedran disgwyliedig. Er hyn, nodir yn y ddogfen ‘Autism spectrum disorders: A resource pack for school staff’, “each pupil with a diagnosis of an ASD will be different” (The National Autistic Society, 2014, t.4) , felly nid oes trefn nag amser pendant i bryd mae plentyn awtistig yn cyrraedd y cerrig milltir ddatblygiadol neu os ydynt yn mynd i gyrraedd y cerrig milltir o gwbl. Gall awtistiaeth gael effaith ar unigolyn mewn amryw o wahanol ffyrdd, rhai o’r prif nodweddion yw, effaith niwrofiolegol, heriau cymdeithasol, anawsterau cyfathrebu a phatrymau ymddygiad cyfyngedig. Yn yr astudiaeth achos yma, y nodweddion sydd yn profi yn fwyaf heriol ar gyfer disgybl A yw heriau cymdeithasol ac anawsterau cyfathrebu. Dangosir isod ‘Y Triawd o Amhariaethau’ a gafodd ei sefydlu gan Wing er mwyn dangos y prif nodweddion symptomau awtistiaeth. Caiff y triawd yma ei rannu yn dair rhan, yn gyntaf, ddiffyg rhyngweithio cymdeithasol, yn ail, anawsterau llafaredd ac yn olaf chyfathrebu a diffyg hyblygrwydd meddwl. Cysylltair nodweddion yma gyda phryder uchel, trefn ac anawsterau synhwyraidd.

Un o brif nodweddion yr aseiniad yw amlinellu potensial yr ymyrraeth (Talkabout) i sicrhau cynnydd y disgybl. Diffiniwyd cynnydd fel, “the widening and deepening of essential knowledge, skills, understanding and behaviours.” (Chris Quigley Education, 2020) Mae cynnydd yn rhywbeth sydd yn gallu digwydd ar wahanol raddfeydd a does dim patrwm penodol. Ni olygai cynnydd fod rhywbeth newydd yn cael ei ddysgu ond bod y dysgu yn dyfnhau ar wybodaeth flaenorol. Caiff cynnydd ei adlewyrchu yn y cwricwlwm presennol ac yng nghwricwlwm i Gymru (2022) mewn amryw o ffyrdd. Ar hyn o bryd mae’r cwricwlwm wedi ei gynllunio ar ffurf continwwm ble mae yna gyswllt bras ac oedran ac mae’r sgiliau yn cael ei datblygu ar draws y continwwm fel mae’r plentyn yn datblygu. Wrth gynllunio ar gyfer plentyn A, nid yw’r cyswllt oedran yn berthnasol, mae’n hanfodol fod yr hyn sydd yn cael ei ddysgu yn berthnasol ar gyfer anghenion y disgybl. Yng Ngwricwlwm i Gymru (2022), mae cynnydd yn cael ei adlewyrchu ar ffurf camau cynnydd o 1 i 5. Yn ôl Donaldson (2015), “bydd Camau Cynnydd rheolaidd yn darparu ‘map ffyrdd’ ar gyfer y cynnydd mewn dysgu gan bob plentyn a pherson ifanc.” (Donaldson, 2015, t. 53) 
Mae’r ymyrraeth a ddewisir yn fesuradwy gydag asesiad ar gyfer pob rhan o’r gyfres sy’n galluogi i addysgwyr fesur effeithlonrwydd yr ymyrraeth. Pwysleisiai Llywodraeth Cymru bwysigrwydd asesiadau er mwyn rheoli cynnydd drwy nodi fod, “...asesu yn chwarae rhan sylfaenol o ran galluogi pob dysgwr unigol i wneud cynnydd, a hynny ar gyflymder priodol, gan sicrhau ei fod yn cael ei gefnogi a’i herio’n briodol.” (Llywodraeth Cymru, 2020) Yn ychwanegol, mae yna system arall o dracio cynnydd sy’n cynnwys gosod targedau a mesur y cynnydd ar ffurf taenlen. Yn ogystal ag aelodau staff yn mesur cynnydd y disgybl, mae hefyd yn bwysig fod y disgybl yn gwybod eu bod nhw yn gwneud cynnydd. Mae disgybl A yn ymateb yn dda i adborth athrawon felly mae hyn yn un ffordd y gallai’r disgybl wybod ei fod yn gwneud cynnydd yn y sesiynau. Gellir addasu’r rhaglen fel bod system wobrwyo ar gael ar ôl cwblhau bob cam yn y system hierarchaidd fel bod y disgybl yn cael ei wobrwyo ar lefel ysgol gyfan. Cyfrannir hyn at les emosiynol y disgybl a bydd yn gwneud iddo deimlo ei fod wedi llwyddo. Ar y llaw arall, byddai systemau megis hunanasesu ddim mor effeithiol gyda disgybl A gan ei fod wedi dangos hyn yn barod gyda gwaith yn y dosbarth. Un modd arall o gynorthwyo cynnydd disgybl A byddai i gyfathrebu gyda’i rieni er mwyn cefnogi’r ymyrraeth o gartref. Nodai Llywodraeth Cymru, “...gall yr ymgysylltiadau hyn helpu i gynorthwyo cynnydd dysgwyr drwy helpu rhieni/gofalwyr i ddeall sut y gallant gefnogi dysgu o fewn amgylchedd a’r tu allan iddo.” (Llywodraeth Cymru, 2020)

Bwriedir trafod yr ymyrraeth a ddewisir yn y rhan yma o’r aseiniad gan gyfeirio yn gyntaf at ddisgrifiad o’r ymyrraeth a rhesymeg dros ei ddewis. Yna, bydd esboniad o sut bydd yr ymyrraeth yn cael ei weithredu gan gynnwys pwy fydd yn gyfrifol a pryd fydd yr amser orau i’w weithredu. Yn olaf bydd dadansoddiad o’r ymyrraeth drwy bwyso a mesur ei effeithlonrwydd i sicrhau cynnydd ar gyfer y disgybl o dan sylw. 

Fel y nodwyd yn flaenorol, dewisir yr ymyrraeth Talkabout er mwyn datblygu sgiliau cymdeithasol ac emosiynol disgybl sef un o’r prif bryderon a godwyd yn ystod yr arsylwad a’r cyfarfod. Cyfres o raglenni, â chynllunwyd gan yr awdur Kelly, yw’r ymyrraeth Talkabaout. Darganfyddwyd Kelly fod unigolion gydag anawsterau dysgu yn gwneud y cynnydd orau mewn gwaith sgiliau cymdeithasol pe byddent yn datblygu sgiliau di-eiriau cyn y rhai mwy cymhleth fel sgiliau llafar. Galluogai’r rhaglen yma i addysgwyr asesu sgiliau cymdeithasol disgyblion er mwyn darganfod ble mae angen gwella.  Mae’r ymyrraeth hwn wedi ei gynllunio mewn modd model hierarchaidd gan ddechrau gyda gweithio ar hunan ymwybyddiaeth a hunan hyder oherwydd bod plant angen bod yn ymwybodol o bwy ydynt. Arsylwyd fod disgybl A yn gweld diffyg perthyn yn y dosbarth felly drwy gychwyn gyda hunan ymwybyddiaeth, mae’n galluogi iddo ddarganfod ei hun er mwyn datblygu hyder. Yn ail yn y gyfres yw sgiliau cymdeithasol, iaith gorfforol a sgiliau sgwrsio ac yn olaf yw sgiliau cyfeillgarwch. Drwy weithio ar fodel hierarchaidd, golygai fod cysylltiadau yn cael ei wneud ar y dysgu blaenorol, caiff hyn ei bwysleisio fel pwysigrwydd yng Nghwricwlwm i Gymru (2022), pan nodai Llywodraeth Cymru fod angen “creu cysylltiadau a throsglwyddo dysgu i gyd-destunau newydd” (Llywodraeth Cymru, 2022). 

Er bod yr ymyrraeth yma yn barod yn ar waith yn yr ysgol ar ffurf grwpiau ymyrraeth, roedd angen addasu ychydig arno oherwydd bod disgybl A yn gweithio yn fwy llwyddiannus mewn sesiynau ymyrraeth 1 i 1. Pwysleisiai Llywodraeth Cymru bwysigrwydd bersonoli dysgu drwy nodi, “mae’n rhaid i ymarferwyr ddeall sut mae plant yn datblygu a chynllunio cwricwlwm priodol sy’n ystyried anghenion datblygu plant a’r sgiliau y mae eu hangen arnynt i dyfu i fod yn ddysgwyr hyderus.” (Llywodraeth Cymru, 2015, t.3) Felly, wrth ddewis ymyrraeth, roedd yn holl bwysig bod anghenion disgybl A yn flaenoriaeth a bod unrhyw addasiadau yn cael ei gwneud. Nodai’r National Autistic Society (2018), “Autism is complex and what helps one person may not help others, so it is vital that each individual is supported as and individual and any interventions are adapted to their specific needs.” Cynigiai personoli dysgu dull sy’n cynnwys addysgeg, y cwricwlwm ac amgylcheddau er mwyn cyrraedd anghenion personol y dysgwyr. Yn yr astudiaeth achos yma gyda disgybl A, mae personoli’r dysgu yn cynnwys gweithio ar raddfa sydd yn addas i’r disgybl a chynnig mewnbwn 1 i 1 sydd hefyd yn berthnasol i’r disgybl. 

Credai corff helaeth o wyddonwyr bod anawsterau sgiliau cymdeithasol mewn plant a phobl awtistig yn gysylltiedig gyda’r rhan o’r ymennydd sy’n gyfrifol am ymddygiad cymdeithasol ac emosiynol sef yr ‘amygdala’. Profwyd y theori yma mewn ymchwiliad gan Dr. Simon Baron-Cohen lle gafodd sgan ei gynnal ar 12 ymennydd, 6 gydag awtistiaeth a 6 heb. Canlyniad yr ymchwil oedd bod y rhanddeiliad gydag awtistiaeth ddim yn defnyddio’r rhan ‘amygdala’ o’r ymennydd. “The study suggests that the amygdala is connected to ‘social intelligence’ – the ability to interpret the social world – and is ‘abnormal’ in autism.” (Sarris, 2015)

Penderfynwyd mai’r person gorau i fod yn gyfrifol ar gyfer y sesiynau Talkabout byddai’r cynorthwyydd lles, sydd yn rhan o dîm anghenion dysgu ychwanegol (ADY) yr ysgol. Y prif reswm dros ddewis y cynorthwyydd lles ar gyfer y sesiynau yma oedd gan fod plentyn A yn barod yn gweithio yn agos gyda’r cynorthwyydd yma mewn sesiynau Positive Play ac eisoes wedi datblygu perthynas wrth gymryd rhan yn y sesiynau yma. Gwelwyd fod plentyn A yn gweld hi’n anodd creu perthnasoedd newydd gydag aelodau staff ac eraill felly gan ddefnyddio cynorthwyydd cyfarwydd, galluogai hyn i blentyn A deimlo yn fwy cyfforddus yn y sesiynau ymyrraeth. Er hyn, mae’n bwysig nodi y dylai’r cynorthwyydd lles fod yn gyfrifol am yr ymyrraeth i ddechrau ond unwaith mae cynnydd yn cael ei wneud, dylai hyfforddiant cael ei ddarparu i aelodau staff eraill er mwyn iddynt allu cynnal y sesiynau ymyrraeth talkabout. Prif fwriad hyfforddi aelodau staff eraill yw hwyluso’r pontio o flwyddyn 6 i flwyddyn 7. Mae’r cynorthwyydd lles yn aelod o staff all disgybl A ymddiried ynddynt ac yn fodel rôl bositif ym mywyd y disgybl. Awgryma Hattie (2018) fod perthynas dda rhwng aelod o staff a disgybl yn sicrhau llwyddiant gwell pan ddywed, “It is teachers who have created positive teacher student relationships that are more likely to have the above average effects on student achievement.” Ychwanegai’r Llywodraeth Cymru, at hyn drwy nodi fel un o’r hyn sydd yn bwysig yng nghwricwlwm newydd 2022, “mae cydberthnasau iach yn hanfodol ar gyfer ein lles.” (Llywodraeth Cymru, 2020, t.75)

Mae cydberthnasau fel y cydberthynas rhwng disgybl A a’r cynorthwyydd lles yn hanfodol ar gyfer datblygiad y plentyn. Awgryma’r National Scientific Council on the Developing Child (2004), “Relationships engage children in the human community in ways that help define who they are, what they can become, and how and why they are, what they can become, and how they are important to other people.” Cysylltai hyn gyda Damcaniaeth Systemau Ecolegol (Bronfenbrenner, 1979) sy’n awgrymu fod datblygiad plentyn yn cael ei effeithio gan bopeth yn yr amgylchedd o’u cwmpas. Rhannwyd y ddamcaniaeth yma yn chwe haen amgylchedd gwahanol sydd yn cael effaith ar ddatblygiad plentyn. Yng nghraidd y system mae’r plentyn wedi ei amgylchynu gyda’r haen system-feicro, sef yr haen agosaf at y plentyn sy’n cynnwys cysylltiadau fel teulu agos. Nesaf yw’r system-feso sy’n cynnwys cysylltiadau fel grwpiau crefyddol, cymdogion a ffrindiau. Yn y drydedd haen mae’r system-ecso sy’n diffinio cylched cymdeithasol ehangach megis bywyd yn yr ysgol a grwpiau ymyrraeth. Yn dilyn mae’r sytem-facro sy’n cynnwys clybiau chwaraeon a gofal plant a’r system grono sy’n cynnwys technoleg a pholisïau addysgol. Cefnogai hyn gan Piaget (2001) pan ddywedir, “what we see changes what we know. What we know changes what we see.” 

Wrth benderfynu pryd oedd yr amser gorau i gynnal y sesiynau ymyrraeth Talkabout, roedd rhaid ystyried pryd oedd disgybl A yn ymddieithrio o’r dysgu fwyaf ac amseroedd lle cynhaliwyd sesiynau ymyrraeth eraill. Ar ôl trafodaeth gyda’r athro dosbarth, gwelwyd fod plentyn A yn ymddieithrio o’r dysgu yn ystod y sesiwn ddarllen a heriau pob bore. Nid oedd disgybl A yn gallu canolbwyntio a darllen llyfr yn ystod y sesiynau yma felly penderfynwyd mai dyma’r amser orau i gynnal sesiynau Talkabout. Cynhelir yr ymyrraeth yn ystafell bersonol y cynorthwyydd, mae’r ystafell yma yn lleoliad ble mae disgybl A yn teimlo yn fwyaf cartrefol yn yr ysgol. Yn aml pan mae’r disgybl yn teimlo yn bryderus, mae’n gofyn i fynd i’r ystafell yma gan ei fod yn gallu ymlacio a defnyddio’r offer synhwyrol sydd ar gael yn yr ystafell. Drwy gynnal yr ymyrraeth yn yr ystafell hon gobeithir bydd agwedd negyddol y disgybl tuag at fywyd ysgol yn newid. Gwelai disgybl A y broses o fynychu’r ysgol fel cosb felly roedd yn ceisio ei orau i ymddieithrio o’r gwersi, nodai Skinner, “a person who has been punished is not thereby simply less inclined to behave in a given way; at best, he learns to avoid punishment.” (Skinner, 1971, t.81) Cysylltai hyn gyda damcaniaethau ymddygiadol, yn benodol cyflyru gweithredol, drwy gael disgybl A i fynychu sesiynau ymyrraeth mae’n ei fwynhau mae’n galluogi iddo deimlo perthyn yn yr ysgol. Cred y damcaniaethwr Skinner fod ymddygiad sy’n cael ei wobrwyo’n bositif yn mynd i gael ei ail-adrodd. Yn yr achos yma, yr ymddygiad bydd yn cael ei wobrwyo bydd mynychu a chwblhau'r sesiynau ymyrraeth a byddent yn cael ei wobrwyo gyda mwynhad a’r teimlad o wneud cynnydd. 

Mae amgylchedd y mae’r ymyrraeth yn cael ei ddarparu yn cael effaith uniongyrchol ar les emosiynol y disgybl. Yn ôl Burrell a Riley, diffiniwyd lles emosiynol fel, “...knowing who you are and where you fit in and feeling good about yourself... developing respect for others, social competence and a positive disposition to learn.” (Burrell & Riley, 2005, t.35) Tra ar brofiad PAP gwelwyd bod plentyn A yn dal eu hunain yn ôl wrth gyfathrebu gydag eraill ac yn ymddangos yn bryderus mewn grwpiau o 2 neu fwy o blant eraill. Gwelwyd hefyd fod gan ddisgybl A ddiffyg annibyniaeth ac roedd yn dibynnu ormod ar gymorth eraill. Er enghraifft, bydd disgybl A yn cyrraedd yr ystafell ddosbarth bob bore yng nghwmni ei fam, wrth gynnal y sesiynau ymyrraeth, gobeithir i ddisgybl A ddatblygu’r hyder i allu cerdded i mewn i’r dosbarth yn annibynnol. Bydd amgylchedd ble mae’r disgybl yn teimlo’n gartrefol a chyfforddus ynddo yn galluogi iddynt ddatblygu elfennau allweddol o’u lles emosiynol megis hunaniaeth, gwydnwch, agwedd a chymryd cyfrifoldeb. 

Gobeithir rhoi’r ymyrraeth yma ar waith ar raddfa fwy yn yr ysgol, ond er mwyn gwneud hyn mae angen buddsoddi arian i mewn i’r rhaglen. Mae’r gyfres o lyfrau yn gostus ond er mwyn cael y gorau o’r ymyrraeth mae angen hefyd i ddarparu hyfforddiant dwys i fwy o aelodau staff yr ysgol. Galluogai hyfforddiant i’r ymyrraeth gael ei ddarparu yn briodol sy’n canolbwyntio ar sgiliau cymdeithasol a chyfathrebu. Profai’r pris yr hyfforddiant yn ddrud felly mae’n cyfyngu’r nifer o aelodau staff sy’n gallu cael yr hyfforddiant. Caiff ei adlewyrchu yn y ddogfen ‘Dyfodol Llwyddiannus’ gan yr athro Donaldson (2015), fod mwy o hyfforddiant angen ei ddarparu i athrawon a chynorthwyydd er mwyn sicrhau’r addysg gorau phosib i ddisgyblion beth bynnag yw eu hanghenion. Un o heriau arall posib sy’n cysylltu gyda hyfforddiant ar gyfer yr ymyrraeth yw amser. Mae’r disgybl ar hyn o bryd wedi cychwyn ar y broses o bontio i ysgol uwchradd felly golygai hyn fod amser yn brin ar gyfer rhoi’r ymyrraeth ar waith. Ar y llaw arall, mae’r gyfres wedi cael ei ddatblygu ac mae yna lyfryn ar gyfer disgyblion ysgol uwchradd.

I gloi bydd y drafodaeth yn cael ei grynhoi a bydd y camau nesaf sydd angen ei hystyried ar gyfer disgybl A yn cael ei nodi. Amlinellir drwy gydol yr aseiniad mai’r prif nod oedd datblygu sgiliau cyfathrebu ac emosiynol y disgybl drwy ddefnyddio’r ymyrraeth Talkabout. Er nad yw’r ymyrraeth wedi cael ei greu yn benodol ar gyfer disgyblion awtistig, credir ei fod yn fuddiol ar gyfer sicrhau cynnydd disgybl A. Mae’r ymyrraeth yn canolbwyntio ar ddatblygu’r sgiliau gwanaf sydd gan ddisgybl A. Fel yr amlygir yn flaenorol, galluogai’r ymyrraeth yma i sicrhau cynnydd drwy ddefnyddio proses hierarchaidd sydd yn adeiladu ar y sgiliau hanfodol mae angen ar ddisgybl A. Un o’r prif gamau nesaf ar gyfer disgybl A bydd y broses o bontio rhwng blwyddyn 6 a blwyddyn 7. Bydd yr ymyrraeth Talkabout yn chwarae rhan hanfodol yn y broses yma ac yn galluogi i’r disgybl ddatblygu’r sgiliau sydd ei angen ar gyfer ei wneud yn ddisgybl mwy hyderus ac annibynnol. Gobeithir datblygu hyder disgybl A yn ystod y sesiynau ymyrraeth er mwyn hyrwyddo annibyniaeth gan adeiladu at annog disgybl A i gerdded i’r dosbarth yn annibynnol. Ar draws yr ysgol bydd angen i holl aelodau staff feddwl am sut maent yn siarad â disgybl A er mwyn lleihau dryswch iddo. Gyda’r ymyrraeth â’r camau yma yn eu lle, rhoddwyd yr adnoddau i ddisgybl A gyrraedd ei llawn botensial ac i gyrraedd dibenion yr athro Donaldson (2015). 

